มาทานช่วงเที่ยงวันทำงานครับ
คนแน่นร้านเลย ต้องทำใจเรื่องการบริการที่ช้าหน่อยนะครับ

พนักงานหลายคนสูงอายุ ใช้ PDA รับ Order น่ารักดีครับ
แต่งร้านดูทันสมัยแต่เพดานต่ำไปนิด รู้สึกมืดๆ อึดอัดๆ นิดๆ ครับ
อาหารมีทั้งสุกี้, อาหารจานเดียว หรือ กับข้าวเป็นจานๆ 
เสียงในร้านเซ็งแซ่ไปด้วยเสียงพูดคุยกันครับ

กล่าวถึงอาหารนะครับ
มาวันนี้สั่งกับข้าว 4 อย่างมาทาน
ข้าวสวยร้อนๆ มาเป็นถ้วยๆ นุ่มอร่อยมาก 
ทานกับอะไรก็เสริมรสชาติอาหารได้ดีครับ

ผัดผักบุ้งจีน (88฿) รสชาติคลาสสิคมาก 
หลับตาเคี้ยวนี่เหมือนนั่งทานริมถนน 
จากร้านข้าวต้มโต้รุ่งเจ้าอร่อยเลยทีเดียวครับ

เป็ดย่าง-หมูกรอบ ผมให้รสชาติอร่อยคะแนนเสมอ MK ครับ 
แต่หั่นชิ้นใหญ่กว่า อร่อยไปคนละแบบ

จ้าวสมุทรคืนรัง (408฿)  เหล่าอาหารทะเลชิ้นโตๆ 
ผัดมาในกระทงเผือกกรอบๆ ทานเคียง
รสชาติพอไปได้ครับ 

สุดท้ายไม่แนะนำ  ต้มยำกุ้ง (178฿) รสชาติแบบฝรั่งครับ ไม่ค่อยถึงใจคนไทย

ก็คงเป็นร้านหนึ่งที่จะมาทานช่วงเวลาที่ไม่ใช่เวลาทานกันครับ
เพราะว่าคนเยอะ ทำให้พนักงานดูแลไม่ทั่วถึง บางอย่างต้องตามครับ

ทานกัน 7 คน แยกวงกัน เลยไม่รู้วงโน้นทานอะไรกันครับ ค่าเสียหาย 2,276 บาท
